[{"text_idx": "#000003", "text": "Paratoi ar gyfer y Brifysgol"}, {"text_idx": "#000006", "text": "Teithiau 360, Fideos a Mwy"}, {"text_idx": "#000015", "text": "Llun yr adeilad o'r tu allan.Cymerodd datblygiad Parc Gwyddoniaeth Menai (M-SParc) gam arall ymlaen heddiw gyda dadorchuddio'r dyluniadau pensaerni\u0308ol ar gyfer yr adeilad cyntaf arfaethedig ar y safle yng Ngaerwen yn ystod ymweliad gan y Gweinidog dros yr Economi, Gwyddoniaeth a Thrafnidiaeth, Edwina Hart."}, {"text_idx": "#000018", "text": "Mae'r adeilad tri llawr 5000 medr sgwa\u0302r - a fydd yn cael ei adeiladu i safonau Rhagoriaeth BREEAM - yn ffurfio canolbwynt ar gyfer y Parc cyfan ac yn gwneud y gorau o'r golygfeydd syfrdanol ar draws i Eryri."}, {"text_idx": "#000019", "text": "Mae'r dyluniadau gan bractis pensaerni\u0308ol FaulknerBrowns sydd wedi llwyddo i gyflwyno nifer o brosiectau tebyg, gan gynnwys canolfannau ymchwil arloesi a gwyddoniaeth ar draws parciau gwyddoniaeth a champysau prifysgol - yn cael eu harddangos yn gyhoeddus yn ddiweddarach yr wythnos hon."}, {"text_idx": "#000020", "text": "Llun o'r adeilad o'r tu mewn.Dywedodd y Gweinidog: \"Mae cynlluniau ar gyfer Parc Gwyddoniaeth Menai yn symud ymlaen ar gyflymder. Mae heddiw yn nodi carreg filltir arall mewn pennod newydd sy\u2019n argoeli i fod yn gyffrous a deinamig i\u2019r Ynys a'i heconomi."}, {"text_idx": "#000021", "text": "\"Mae ffocws y Parc ar ynni a thechnoleg la\u0302n a\u2019i gynlluniau i gysylltu ymchwil academaidd gydag arbenigedd masnachol wedi\u2019i dylunio i greu swyddi newydd, denu buddsoddiad newydd a chefnogi twf i fusnesau. Yn fwy na dim, mae ar flaen y gad i wneud y gorau o'r manteision economaidd real iawn a gyflwynir drwy biblinell o fuddsoddiadau ynni mawr sydd ar y gweill ar gyfer yr Ynys.\""}, {"text_idx": "#000022", "text": "Fel rhan o'r broses gynllunio, bydd M-SParc yn cynnal digwyddiad ymgynghori cyhoeddus i arddangos y dyluniadau arfaethedig ar gyfer yr adeilad cyntaf ar y safle. Bydd hyn yn digwydd ar ddydd Iau 29 Hydref rhwng 10:30-19:30 yn festri capel Disgwylfa yng Ngaerwen. Bydd aelodau o'r Ti\u0302m Prosiect yn bresennol yn yr ymgynghoriad, a bydd y manylion hefyd ar gael ar y wefan newydd, ."}, {"text_idx": "#000023", "text": "Dywedodd Pryderi ap Rhisiart, Rheolwr Prosiect, Parc Gwyddoniaeth Menai Cyf, \"Mae M-SParc yn anelu i greu amgylchedd cyffrous ac unigryw i gwmni\u0308au a gweithwyr fel ei gilydd. Mae'n lle a fydd yn ysbrydoli, bydd yn llawn egni ac yn cefnogi gan di\u0302m brwdfrydig M-SParc a fydd yn gweithio gyda thenantiaid i helpu eu busnesau i dyfu a ffynnu. Rydym yn edrych ymlaen at rannu'r cynlluniau a ddatblygwyd gan FaulknerBrowns gyda'r cyhoedd.\u201d"}, {"text_idx": "#000024", "text": "Ychwanegodd Andrew Kane ar ran FaulknerBrowns, \"Rydym yn deall anghenion parciau gwyddoniaeth fel M-SParc o ofyniad gweithredol i ffactorau dylunio tu o\u0302l i\u2019r math hyn o adeilad. Rydym hefyd yn gwybod beth sydd ei angen er mwyn datblygu ymdeimlad cryf o gymuned ac rydym yn edrych ymlaen at weithio gyda'r ti\u0302m M-SParc a'i bartneriaid i gyflawni\u2019r adeilad cyntaf.\""}, {"text_idx": "#000025", "text": "Mae gweledigaeth 30-mlwydd M-SParc yn seiliedig ar greu cyfleoedd cyflogaeth hirdymor i bobl leol, gan ddatblygu amgylchedd rhannu gwybodaeth a chreu canolbwynt economaidd mewn sectorau megis carbon, ynni a'r amgylchedd isel a TGCh. Mae'r parc gwyddoniaeth, sy'n elfen bwysig yn uchelgais strategol Prifysgol Bangor i ddatblygu gwyddoniaeth yn y rhanbarth, yn creu pont rhwng cwmni\u0308au o'r fath a gweithgareddau ymchwil ac addysgu gwyddoniaeth helaeth y brifysgol. Nod y prosiect yw creu economi clwstwr unigryw i annog diwydiant ac ymchwil wyddonol bartneriaethau uwch-dechnoleg yng ngogledd-orllewin Cymru."}]